ઇસ્લામિક રિપબ્લિક ઓફ પાકિસ્તાનમાં જેટલાં ઇસ્લામને લગતાં સંસ્થાન હશે તેની પાછળ એક કે બે કે ત્રણ મીંડા લગાડી દો એટલા અમેરિકામાં ખ્રિસ્તી સંસ્થાન હશે. પાક.માં પાક મુસ્લિમ કેટલા? એથી મોટોમસ અભ્યાસનો વિષય એ છે કે અમેરિકામાં બીજા લાફા માટે પોતાનો બીજો ગાલ ધરનાર કેટલા? સતત અને વૈવિધ્યપૂર્ણ રીતે ટ્રમ્પને ગાળો દેવાનો વ્યવસાય કરતા લોકો અમેરિકાનો ઇતિહાસ ભૂલાવવા માગે છે. ઉદારમતવાદીઓને અમેરિકામાં લિબટાર્ડ કહેવાય છે. ભારતમાં આતંકવાદી મુસ્લિમ કે મુસ્લિમ આતંકવાદીની ‘ખોટી’ ચિંતા કરનારા જ્યારે અમેરિકાની ‘સાચી’ ચિંતા કરે ત્યારે હસવું આવે. અરે જરા અમેરિકામાં એક પ્રશ્ન તરતો મૂકી જુઓ કે અમેરિકાએ પેલેસ્ટાઇન નામના સ્વતંત્ર દેશની તરફેણમાં ઇઝરાયેલ સામે વીટો વાપરવો જોઈએ? મોનિકા ફેમ પ્રમુખ ક્લિન્ટનની મધ્યસ્થીથી ‘૯૪માં અરાફત, પેરિસ ‘ને રેબિન વચ્ચે નોબેલ પીસ પ્રાઇઝ વહેંચાયું, પણ પીસ શેરિંગ ક્યાં? પીસના પિસીઝ થઈ ગયા છે. સમજોતા એક્સપ્રેસ દોડાવવા કરતાં શાંતિ લોકલ ચાલે તો ખરું એ આજે ‘૧૮માં સ્વીકારવાની જરૃર છે.